
Anbefaling ved anskaffelse af computer til skolebrug  
Hardware: Windows-computere anbefales. Vi anbefaler Windows 10 eller 11 Home, Pro eller Education som styresystem. Ved Windows 10/11 S anbefaler vi, at der skiftes ud af S-tilstand Skift væk fra S-tilstand 
Processor: Intel i5 eller AMD Ryzen 5 eller derover.   
RAM: 8GB eller mere   
Disk: 256 GB SSD eller bedre.    
Trådløst netkort (Wi-Fi): understøtter A/C standard (802.11 A/C)   (Vi understøtter også de ældre trådløse standarder G/N og A/N)  
Skolen bruger Microsoft Office 365 som samarbejdsplatform. Vi stiller en fuld Office-pakke til rådighed for installation på både Windows og Mac. Pakken kan ikke installeres på en Chromebook, hvor man i stedet skal bruge browserversionen. Browserversionen har begrænset/anderledes funktionalitet ift. desktopversioner på Windows og Mac, hvorfor vi fraråder Chromebook.  
Support/vedligeholdelse:  
Skolen kan yde begrænset support på elevcomputere. Derfor beder vi jer om følgende:  
· Forsøg så vidt muligt at betragte computeren som en arbejdscomputer. Begræns antallet af installerede programmer og apps. De suger kraft fra maskinen.  
· Tal med dit barn om at have eventuelle ”andre” programmer lukkede, når computeren bruges i skolen. Dette gælder også alverdens hjemmesider. Igen: de sløver maskinen.
· Vær opmærksom på opdateringer af computeren. Sker det i skoletiden, kan det sløve maskinen, så arbejdet besværliggøres. 
· Hvis der installeres 3. part sikkerhedssoftware (f.eks. antivirus, VPN eller firewall) skal eleven være fortrolig med indstillingerne, så det kan slås fra, hvis det konflikter med installation af skolens software eller printere. 
· Sørg for at eleven kender koden eller har adgang til den mailkonto, der bruges til logon på computeren. Det skal anvendes i tilfælde af glemt PIN-kode eller Bitlocker nøgle.
Vi har forståelse for, at nogle forældre kan have ønske om forældrekontrol via Windows Family og Microsoft Defender. I skolesammenhæng kan det dog være en udfordring, da eleverne ikke altid kan få lov til at downloade programmer m.m. til brug i undervisningen. Vælger man at aktivere kontrolfunktionerne, skal eleven og forældre være fortrolige med funktionaliteten og indforstået med, at det er nødvendigt for skolens personale at kontakte og få svar fra forældre med det samme, når eleven hjælpes med installation af f.eks. printere o.a.

